
Juhtúrós puliszka

Hozzávalók:
· 30-40 dkg kukoricadara

· 1 evőkanál vaj

· 20 dkg füstölt szalonna

· 10 dkg juhtúró

· 10 dkg tehéntúró

· 1 nagy pohár tejföl

· só

· víz
Elkészítése:
1. A szalonnát kis kockára vágjuk és kisütjük. Félre tesszük.

2. A puliszkához kb. 1 liter vizet - amibe 1-2 kávéskanál sót szórunk - felforralunk. Ha forr a víz, a kukoricadarát - mintha tejbegrízt főznénk - állandó keverés mellett beleszórjuk a vízbe és elkezdjük főzni kis lángon. Vigyázni kell, mert "köpköd", folyamatosan keverni kell egészen addig, amíg besűrűsödik.Inkább hígabb legyen (mint például a tejbegríz), mint nagyon sűrű, mert az állásnál és a sütésnél is szilárdul az állaga.

3. ha kész, akkor 1 evőkanál (kb. 2-3 dkg) vajat bele keverni.

4. Előveszünk egy sütőbe rakható tálat és egy kanál szalonna zsírt belelocsolunk.

5. Fakanállal mindig egy adag puliszkát "szaggatunk" bele a tálba úgy, hogy előtte belemártjuk a zsírba, akkor nem ragad rá a kanálra.

6. Amint kész vagyunk egy réteg puliszkával, megszórjuk a kétféle túróval és a kisütött szalonna pörcökkel és meglocsoljuk tejföllel.

7. A tetejére ismét puliszkát terítünk, amit jól meglocsolunk tejföllel.

8. Sütőben 180 fokon 35-45 percig sütjük, csak annyira, hogy megpiruljon a teteje.

9. A szalonnát ízlés szerint ki is hagyhatjuk belőle, ez esetben olajjal vagy vajjal dolgozunk.

